Tillerson Rossiyaning aralashishga bo‘lgan yangi harakatlari haqida ma'lum qildi

AQSh davlat kotibi Reks Tillersonning ma'lum qilishicha, Rossiya AQShda 2018 yil noyabr oyida kongressga bo‘lib o‘tadigan oraliq saylovlarga aralashishga harakat qilib ko‘radi. Uning ogohlantirishicha, bu ma'lum bir «oqibatlarga» olib keladi.
Bu haqda Qo‘shma Shtatlar Davlat departamenti rahbari Fox News telekanaliga bergan intervyusida aytib o‘tdi.
Tillersonning ta'kidlashicha, agarda Moskva Amerikadagi saylovlarga «aralashishni xohlab qolsa», AQSh javob qadamlarni qo‘yishi mumkin, biroq «Rossiya harakatlarini oldini olish juda qiyin bo‘ladi».
«Agarda to‘xtamasangiz, unda o‘zingizga o‘zingiz kutilmagan oqibatlarni keltirib chiqarasiz», - deya ma'lum qildi diplomat.